ИНФОРМАЦИЯ ЗА ОТБЕЛЯЗВАНЕТО НА СВЕТОВНИЯТ ДЕН НА ВОДАТА НА 22-РИ МАРТ НА ТЕРИТОРИЯТА НА ОБЩИНА БЕЛИЦА
Световният ден на водата, който се отбелязва всяка година на 22 март, обединява десетки хиляди хора по света да повишат своята осведоменост и да насочат вниманието си към предприемане на действия за справяне с кризи с водата и канализацията. Инициативата се координира от механизма на ООН за достъп до вода (UN-Water), който се управлява от един или повече членове и партньори, с определен мандат, съобщават от Министерството на околната среда и водите. 
„Вода за мир“ е темата на международната кампания през 2024 г. Водата може да създаде мир или да предизвика конфликт. Когато  е оскъдна или замърсена, или когато хората имат неравен или изобщо нямат достъп до водни ресурси, може да възникне напрежение между различни общности и държави.
Повече от 3 милиарда души по света зависят от водоеми, които пресичат национални граници. От 153 страни, които споделят реки, езера и водоносни хоризонти със своите съседи, само 24 страни съобщават, че имат сключени споразумения за сътрудничество за всички споделени води.
Въздействието на изменението на климата нараства и това поражда спешна необходимост държавите да се обединят около защитата и опазването на един от най-ценните ресурси - водата.
[bookmark: _GoBack]Община Белица проведе  разнообразни инициативи за Световния ден на водата в партньорство с образователните институциии  и неправителствените организации.
Можете да се присъедините, като се запознаете с тях.



















